Hotel Cecil | Regnsky\nTag: Hotel Cecil (5 indlæg)\nFå lyst vintermørket op med Regnskys koncertkalender over februar\nAf Laura Fromm den 2. februar 2019\nDet er februar måned og selvom middeltemperaturen ligger på 0, har vinterfrosten indhyllet luften med sne, slud og isnede kulde. En temperatur, som kræver lange underbukser og lag på lag mondering, hvis man altså ikke er dedikeret modefreak og trodser vind og vejr for at være faaasjión til modeugen i København.\nDog bliver vi ved den metrologiske beskrivelse af kulden, da frosten i år ikke gør meget væsen ud af sig i musikken tegn. Den danske Frost Festival som plejer at arrangere skræddersyede musik- og lys-events i februar har i år valgt at gå i vinterhi. Festivalen er ellers kendt for at udvikle en perlerække af eksperimenterende koncerter i ukendte bygninger, der normalt er lukket for offentligheden. Skattejagten efter musik, lys og overraskende steder har været en oplagt mulighed for at bevæge sig ud af hjemmets lune hule og ud på opdagelse i vinterbyen. En kølig nyhed, men man kan da kun håbe, at Frost vender tilbage næste år …\nTil gengæld skruer CPH Light Festival fuldt op for lyset og tilbyder en mindre række intimkoncerter. Bl.a. kan man stige ombord på den danske billedhugger og performance kunstner Christian Lemmertz’s Ghost Ship, som vil bryde nattehimlen med blinkende hvide lys og sejle rundt i Frederiksholm kanal. Spøgelsessejladsen vil blive akkompagneret af elektrisk guitar fra Sort Sol guitaristen Lars Top-Galia og har afgang tre gange i løbet af februar. Skibet sejler ved mørkets frembrud fra Højbro Plads. Selvom det ikke er en langestrand’s vaaasker, tror jeg, at det bliver Fågt op i Skalle på den helt fede måde. Hold dig opdateret på afgangene her.\nDerudover er der selvfølgelig Journey Festival. Musikagenturet Smash!bang!pow!’s fire dages festival, som allerede havde premiere sidste efterår i Den Grå Hal. I år har festivalen udvidet programmet med et langt større og stærkere program bestående af de mest frembrusende kunstnere på den danske og internationale musikscene. Kunsterne optræder forskudt over fem individuelle koncertaftener i Store Vega, Musikloppen, Pumpehuset og Den Grå Hal. Journey er det perfekte plaster på Frost Festival-såret, og én ting er sikkert: Februar bliver ikke en stilstående måned på den musikalske oplevelsesfront. Faktisk er udbudene så gode, at det er svært at vælge det ene frem for det andet. Kommer du til at sidde derhjemme med urtete, strik strømper og selvmedlidenhed, er det din egen skyld. Her guider Regnsky til februars bedste koncerter (uden for Journey repertoire):\nMagiske koncertsale, hypnotisk jazz og fransk electropop – Laura.\nLad dig skride med i februars lavine af musikalske oplevelser, som starter i Konservatoriets Koncertsal. I år er Copenhagen Phil nemlig igen klar til at krydse klinger og knapper til 60 min live koncerterne, som blander det klassiske og rytmiske musikmiljø. Samarbejdet er i år lavet med Bisse, Den Sorte Skole og When Saints Go Machine.\nDe to første koncerter er allerede blevet afholdt, og DSS tredje collab med CPH Phil var for hjernedødt, og mindst lige så storslået som de to forrige koncerter, som findes på lp og er en fryd for enhver elektronisk pladesamling. Skud ud til den nye ‘Symphony No.Iii’, som bliver indspillet i disse dage. Den er lavet helt fra bunden modsat ‘Symphony No.Ii’, som baserer sig på sampleduoen tidligere materiale…\nMen nu handler det ikke om allerede afholdte koncerter, og for at dulme FOMO-følelserne vil jeg varmt anbefale at tage til årets sidste 60 min live, som finder sted i aften. Det er anden gang When Saints Go Machine samarbejder med symfoniorkesteret i den brune sal, og denne gang har elektropop-gruppen lovet nyt materiale. Sidste gang var koncerten en bragende succes, og det er måske også derfor, at billetterne til den første koncert kl. 18:30 for længst er udsolgt, og at der kun er få billetter tilbage til den anden kl. 21:30. Men hvorfor anbefaler jeg overhovedet koncerterne, når der er risiko for, at der er udsolgt?! (Ja, jeg har selv sikret en billet til en af dem). Og ja, det kan sgu virke som et halv lunkent tip, men hvor viljen og frosten raser, er der en vej – og der er ALTID en led influenza i omløb, der sygelægger håbefulde koncertgængere, men som så til gengæld baner vejen for last-minute billetkøbere. Der er tale om ‘survival of the fittest-princippet’ i billetmarkedets ånd.\nMine musikalske møder med WSGM kan tælles på to hænder, og ærligtalt har deres live-optrædener været blandede fornøjelser. Dette er hovedsageligt grundet Nikolaj Vonsilds enten uoplagte og ligegyldige attitude eller det stikmodsatte, som kan skabe en helt eminent og euforisk oplevelse. Den bedste jeg mindes, var til Frost Festival i Danmarks gamle Akvarium i 14, hvor farverige lysrør var monteret i akvarierne og forvandlede det ellers forladte sted til ét stort undervands rave-party, hvor bandet spillede Infinity Pool i et kolossalt haj-bassin. En perfekt lokation til en udgivelse der er gennemstrømmet af rungende undervands-ekkoer og Vonsilds smukke og skrøbelige vokal. Det er en af de mest intime og unikke koncertoplevelser, jeg har haft, og jeg kan ikke andet end forestille mig, at koncerten med Copenhagen Phil bliver en eklektisk sanseoplevelse, der nok skal få folket op fra stolerækkerne. Skynd dig at få fingrene i en billet til den anden koncert fra den officielle hjemmeside eller hos de forhindrede koncertgængere på Facebook-eventet. Hvis begge dele er dødt løb, kan du genopleve 60 min live koncerten fra sidst her:\nVirker WSGM som et lidt for spontan og optimistisk idé, gæster den islandske multi-instrumentalist Ólafur Arnalds, ikke Konsertvatoriets, men, DR’s Koncertsal d. 13. februar. Kom og drøm med til storladen nordatlantisk naturmusik og Arnalds meditative melodier i Ørestadens smukkeste sal. Islændingen skulle eftersigende have et robotklaver med, som spiller på algoritmer efter de lydbilleder, som Arnalds selv udsender fra sit ‘rigtige’ klaver. Det nyeste album re:member er intet mindre end magisk, og jeg glæder mig til at høre soundtracket til hele min eksamensperiode live. Koncerten melder få billetter tilbage, så skynd dig at køb – og her er det altså tilladt at medbringe strik strømperne!\nHvis du er til højloftede og ceremoniel jazz i særdeles topklasse, må du ikke snyde dig selv for at opleve den danske kvintet Girls in Airports, når de løfter loftet på Hotel Cecil d. 20. februar med deres ambiente og atmosfæriske jazz. Dog må du gå forgæves, hvis du er på udkig efter piger i en lufthavn. Bandet består af fem fuldvoksne mænd, hvis lydunivers er præget af hypnotisk minimalisme, syntheziser-musik og moderne jazz. Tag forsmag på aftenen her.\nOBS: Det eneste minus er, at koncerten karambolerer med Homeshake, Communions og Schultz & Forever, som spiller i Pumpehuset samme aften til Journey Festival. Det må være en af de helt store eksistentielle valg, vi er ude i, og jeg citerer Kirkegaard, som oprindeligt skrev om ægteskabet, med et twist: “Tag til Girls in Airport, og du vil fortryde det; tag ikke til Girls in Airport, og du vil også fortryde det”.\nDet samme gør sig gældende for den franske elektropop-trio YELLE, som gæster Lille Vega d. 21. februar og spiller samtidig som Irah, Odetta Hartman og Angelo De Augustine til Journey på Loppen. Jeg har været Yelle fan siden gymnasiet, og jeg bliver simpelthen nødt til at gå amok til storhittet A Cause Des Garcons live. Også selvom mine moves ikke bliver lige så bad ass og svedige som dansernes i en af mine all time favourite musikvideoer. Tjek den ud og kom og ryst de frankofile halefjer i slutningen af måneden.\n“Så hvad skal man vælge? Dansk synthpop i portvinsform eller estisk surprise rave-rap?” – Rasmus\nFebruar måned byder på et kæmpe dilemma. København har nemlig to koncerter med sindssygt fede kunstnere på samme aften. Det er et vaskeægte luksusproblem, men et luksusproblem er jo stadig et problem!\nSå hvad skal man gøre? Skal man tage til GENTS and friends i VEGA eller skal man tage til Tommy Cash i DR’s koncerthus? Begge koncerter er lørdag den 9. februar, og jeg ville ærligt talt helst undvære at skulle gå glip af nogen af dem. Men her er en opfordring: Sørg for at tage til én af dem, fordi jeg tror det bliver to geniale aftener. Man kan måske stille det op på den her måde: Hvilken slags lørdag aften har man lyst til at have?\nTommy Cash (eller Kanye East, som han også kalder sig) er et meget idiosynkratisk menneske, der bl.a. har lavet et track med en feature fra Rick Owens (Ja, ham med skoene). Man ved aldrig helt, hvad man skal forvente sig af esteren.\nGENTS derimod er det danske nationale powerhouse af hits og god stemning. Deres seneste udgivelse fra december “Smoke Machine” er et top, top nummer, og Niels og Theis bliver kun bedre med alderen. Som en god portvin.\nSå hvad skal man vælge? Dansk synthpop i portvinsform eller estisk surprise rave-rap?\nJeg vælger GENTS, men det er kun fordi, jeg fik billetten til deres koncert først. Og Tommy så jeg i Lille Vega i april. Men netop fordi jeg har set ham live før, ved jeg, at jeg går glip af noget genialt.\nFyld kalenderen op med skandinaviske singer-songwriters – Line\nHvis februar drukner i frostgrader, er der heldigvis rig mulighed for at varme sig op helt ind i hjertet, når København får besøg af to fantastiske kunstnere fra vores skandinaviske nabolande i form af islandske Ásgeir på Bremen Teater fredag den 15., og færøske Teitur på Hotel Cecil.\nTeitur har måtte finde plads i kalenderen til at lægge vejen forbi det nye københavnske spillested hele fire gange i denne måned, da hans oprindelige koncert den 17. februar samt ekstrakoncerterne den 12. og 24 februar alle er udsolgt. Der er dog blevet plads til en ekstra-ekstra-ekstrakoncert den 22., som du stadig kan nå at skaffe dig en billet til! Men mit gæt er, at man skal være hurtig på tasterne, da der tydeligvis er stor efterspørgsel på den færøske singer-songwriters smukke sange. Jeg forstår også godt, hvorfor Teitur-billetterne ryger som varmt brød.\nEfter at jeg for mange år siden stiftede bekendtskab med den færøske herrer gennem den lige dele hjerteskærende og underholdende sang “I Was Just Thinking”, har jeg været heldig at se ham live flere gange. Det er en oplevelse, du ikke må gå glip af, hvis du – ligesom mig – en gang imellem har brug for et skud eftertænksomt og melankolsk folkpop.\nEn af de gange jeg oplevede Teitur, var da han for et par år tilbage delte scene til Fredagsrock med den sanger, som vi nu skal vende opmærksomheden mod – Ásgeir. For også i Ásgeirs musik gennemstrømmes man som publikum af den nordiske klang og melankoli. Med det seneste album “Afterglow” har repertoiret endda gennemgået en forvandling fra klassisk folkpop til noget der nærmer sig electronica. Efter min mening et modigt men vellykket move fra den islandske sanger.\n“Men vent, er koncerten ikke allerede udsolgt?“, tænker du. Jo, det er den da også, men som det tidligere er blevet nævnt, så er februar en ægte “survival of the fittest”-billetmåned. Du har stadig mulighed for at skrive dig på ventelisten, så du kan være den første til at snuppe en billet, når alle de forkølede og influenzaramte folk slukørede må melde fra. Jeg vil i hvert fald nødigt gå glip af chancen for at læne mig tilbage i Bremen Teaters bløde sæder og lade Ásgeirs stærke stemme krybe ind under huden.\nIslandsk terapi, drømmende dansk og afrikansk skrald – Mathias\nAllerede i aften tropper både F L E M M I N G og Jens Nørhave op på Spillestedet Stengade. F L E M M I N G kommer med konkrete men kreative tekster, der læner sig op ad drømmende lydflader, skarpe beats og et spoken word-agtigt flow. Man fristes til at tænke tilbage på Ukendt Kunstner før han gik pop, og det er et stort kompliment. Jens Nørhave rammer også ind i tidsånden på en lige så dansksproget og velproduceret måde, men med lidt mere fløde.\nAlice får besøg af KOKOKO! Den 11. februar. Med sig har de en stor bunke med skrald, som de har bygget om til instrumenter. Det har de, fordi de engang var for fattige til at købe instrumenter og derigennem udleve deres drøm om at skabe elektronisk musik. Fattigdommen er nok forsvundet i dag, men på Alice kan du blive en fantastisk live-oplevelse rigere, for det er deres involverende og energiske optræden der er mest karakteristisk, og blandt andet fik dem med på Regnskys top 10 over bedste koncerter i 2018.\nDen 16. februar tør jeg godt garantere at man forlader Pumpehuset smilende. Júniús Meyvant er nok den sjoveste musiker, jeg har set stå på en scene. Forvent platte jokes, som for eksempel at blive budt velkommen med et “HELLO FRAAANCE” og en timing i verdensklasse. Når snakken mellem numrene forsvinder, og den behårede islænding sætter fingrene på guitaren, lukker han øjneneog forsvinder ind i skønsangen. Det samme gør publikum, og kombinationen af inderlighed og latter gør koncerten til vaskeægte musikterapi. Han spiller iogså på Train i Aarhus, så at være jyde er ikke nogen undskyldning for at misse koncerten.\nAliceAnbefalingerÁsgeirBremen TeaterF L E M M I N GFebruar-anbefalingerHotel CecilJens NørhaveJúniús MeyvantKokoko!KoncertkalenderSpillestedet StengadeTeiturTrain\nDer er stille på en måde, jeg aldrig har oplevet før. Fem unge håbefulde mænd går rundt mellem hinanden og roder med kabler og pedaler. Luften sitrer af koncentration og nervøsitet, og det er som om de mørkegrønne og lilla gardiner, der er trukket for omkring scenen, sluger al lyd i rummet. Svagt i baggrunden kan jeg høre larmen fra publikum og musikken fra baren, der inviterer til latter og torsdagsskåle med venner. Klokken er 20:35 og om femogtyve minutter skal mændene i MANILA spille deres største koncert i bandets historie på Hotel Cecil i indre by i København.\nPitstop. På kort tid skal instrumenterne på scenen skiftes mellem Theo X’ og MANILAs koncerter\nBandet har allerede været her i fire timer, og nerverne har haft god tid til at spire fra små stiklinger i maven til at være plukmodne uden på tøjet. Det er en speciel koncert, som de har brugt lang tid på at forberede, fortæller de mig i backstage-lokalet:\n”Vi har øvet næsten hver dag i den seneste halvanden uge i hvert fald,” siger Gustav Lahrmann, der spiller bas. De andre stemmer i og fortæller, at de har arbejdet meget med at gøre deres nye musik mere live-venlig, bl.a. ved at inkorporere en ny form for backing track. ”Efter vi har fået vores eget studie, er vores musik blevet mere elektronisk med flere synth-lyde og bittesmå detaljer. For eksempel bruger vi risers, som er hvid støj, der vokser gennem nummeret og skaber en stemning, og dem er vi begyndt at bruge i backing tracket,” forklarer forsanger Julius Amdisen.\nSømmet i bund. Fra venstre: Tuner, Delay, yndlingspedalen Reverb, Overdrive\nSelvom de tekniske muligheder kan skabe forbedringer, er MANILA stadig opmærksom på faldgruberne ved at være afhængig af backing tracket. Det kan virke stift og mekanisk når teknik skal blive til musik. ”Vi har prøvet at jagte den nerve, der er i vores musik, mens vi øvede.” fortæller Andreas Grønne, der spiller trommer, og manden på keys, Mads Boldt, fortsætter: ”Nogle af vores numre ville virke sterile, hvis vi bare spillede studieversionen live, på trods af det måske er det bedste billede af, hvad vi vil med sangen. Derfor tager vi f.eks. de funkede elementer og fremhæver dem, så det bliver mere live-venligt og akustisk.”\nFinjusteringer. De sidste monitors indstilles med det rette forhold af bas og guitar\nUnder lydprøven er det tydeligt at mærke både sol- og skyggesiden af de nye tiltag. Det er udfordrende at få instrumenterne til at harmonere med backing tracket i de forskellige musikeres monitors. Men så snart musikken starter, kan guitarist Mikkel Strandberg ikke lade være med at hengive sig til de skæve rytmer, og kanaliserer sin kærlighed til musikken ud gennem en svingom med Gustav Lahrmann. Med computeren gaffatapet til synthesizeren, som sidste forberedelse, hopper bandet ned fra scenen, med blikke der siger, at de alle krydser fingre indvendigt for at teknikken holder. De går ud backstage for at hilse på Sherpa og Theo X, som er de to andre bands, der spiller til aftenens Limelight showcase for upcoming dansk musik.\nEfter en bagel, en kold øl og et par vindruer er det blevet tid til en hurtig smøg på gaden foran Helligaandskirken i Niels Hemmingsens Gade. Det er blevet hurtigt mørkt og det snelag, der om formiddagen var drysset sirligt ud over byen, er nu smeltet. Min ånde bliver til en grøn dis i skæret fra Gasoline Grills grønne neonskilt lidt længere oppe ad gaden. De fem musikere ringer rundt for at finde ud af, hvem af deres venner, der kommer og støtter, og stemningen er høj efter de finder ud af, at nogle efterskolevenner også støder til. Herefter bliver det dog hurtigt alvor igen, når Julius Amdisen starter setliste-ritualet, hvor bandet står i en cirkel, og i rækkefølge siger sangene så alle er på samme bølgelængde.\nAf kommer det varme vintertøj og på kommer fem kortærmede farvestrålende skjorter. Klokken 21 træder de fem venner en ad gangen de fire trin op på scenen i aftalt rækkefølge ledsaget af klapsalver. Selvom de går ind hver for sig, er jeg ikke i tvivl om, at det er en sammentømret gruppe.\n”Vi har spillet sammen så længe, at vi har opbygget en fælles referenceramme,” forklarede Mikkel Strandberg tidligere. Andreas Grønne beskrev sin producerrolle, som ham, der skal koge suppen af alle de mange fælles idéer. Essensen og grundlaget for bandet definerer Gustav Lahrmann: ”Det, vi gør, er at dele musik med hinanden, som vi griber.”\nDe fem venner er ikke ens, men de overlapper på mange områder, og det er i det overlap, at MANILA eksisterer. Det er en fælles vision, som alle kan indgå i på fælles præmisser, og det er som om, hvert medlem får lov til at shine i forskellige sange under koncerten. Heldigvis svigter teknikken ikke og de indøvede overgange mellem numrene er elegante og ikke forcerede. Scenen bliver epicenter for MANILAs vibe, der sender rystelser ud i Hotel Cecil, og får publikum til at bounce og smile.\nTriumf. Fra venstre: Mads Boldt, Mikkel Strandberg, Julius Amdisen, Andreas Grønne og Gustav Lahrmann\nSveddryppende, udmattede og lettede møder jeg bandet efter koncerten. De smiler alle fem stolt fra øre til øre, og er helt euforiske efter showet. Nu står menuen på kolde øl og varme kram fra familierne, der er kommet for at bakke op. Hurtigt dukker forskellige branchefolk op for at få en snak med bandet, og medlemmerne tager dem med storm uden tøven med samme charme, som de indtog scenen. Jeg efterlader MANILA siddende i en bås i foyeren med venner og kærester til, hvad der har udsigt til at blive en lang og dejlig danseaften.\nStart din juleferie med at tjekke den danske indie-undergrund ud!\nAf Rasmus Stegmann den 12. december 2018\nPå onsdag afholder vores gode Regnsky-venner Wonderwhy en labelnight hos Hotel Cecil. Hvis du interesserer dig for upandcoming dansk musik, hvilket du nok gør, fordi hvorfor skulle du ellers læse Regnsky, så er der her fra en anbefaling til at svinge forbi og nyde bl.a. Guldimund og Rebecca Lou live. Desuden er det en god undskyldning for at komme forbi Hotel Cecils smukke lokaler og få en iskold Albani på fad til 40 kroner.\nJeg tog lige en hurtig snak med indehaver af Wonderwhy, Magnus Grilstad, om arrangementet, fordi jeg lige ville høre, hvorfor han havde valgt at afholde det.\nHej Magnus. Hvorfor afholder du det her arrangement, og hvordan fungerer det med så mange artister på én aften?\nDet er fordi vi gerne vil vise nogle af vores artister frem. Det bliver i showcase-format, og de har 30 minutter pr. koncert. Første band går på 19.30 og sidste 22.30.\nEr det så ikke kun et event for musikbranchen?\nNej, det er en god mulighed for at gå på opdagelse i den danske indie-undergrund, synes jeg. Vi præsenterer også en helt ny artist i “Your Love”.\nNu spiller dine artister vel ikke julemusik, vel?\nDet regner jeg ikke med, men man ved aldrig med Guldimund. Da han holdte koncert på Stengade i marts gik han pludselig ned blandt publikum og delte flyers ud, fordi nu skulle vi alle sammen synge “Jens Vejmand”.\nHvorfor holder du det på Hotel Cecil?\nFordi det er et fedt sted. De har virkelig taget den et nøk opad med æstetikken siden Jazzhouse lå der.\nSå hvad kan jeg forvente af på onsdag?\nGod musik og forhåbentlig god feriestemning. Det er en god mulighed for, at man kan kickstarte sin juleferie med et par øl med vennerne og høre noget musik.\nAsger fra Guldimund. Foto af Lene Kronow.\nHvis du stadig mangler én god grund til at tage ind til arrangementet, så vil jeg bare lige fremhæve Guldimund som den grund. Blaue Blume-medlemmet Asger Nordtorp har skabt noget helt særligt med sit projekt her, og han gav en af årets bedste koncerter på Uhørt-festivalen i sommer. Han er én, der er værd at holde øje med, og han har skrevet nogle virkelig stærke sange i bl.a. “Til min mælkebøtte” og “Novemberpige”. Det skal dog ikke tage noget fra de andre optrædener på aftenen – jeg kender dem bare ikke så godt, endnu. Men jeg ved, at Wonderwhy altid er garant for kvalitet.\nDu kan tjekke eventet ud her: Wonderwhy x Hotel Cecil\nGuldimundHotel CecilRebecca Lou\nDans & Lær flyver mod nye, imponerende højder\nAf Laura Fromm den 30. november 2018\nHar du hørt en fugl synge om, at Dans & Lær lander med deres fjerde studiealbum i dag?\nSå hørte du rigtigt! Dans og Lær er nemlig fløjet tværs over Nordsøen og lander efter indspilninger i England med det dugfriske dobbeltalbum Fra Fugl til Fugl under vingerne. Pladen er indspillet i Echo Zoo Studios i Eastbourne af produceren Joshua, som også står bag produktioner for Mø, Mew og Kent. Desuden er albummet mikset bag Tony Viscontis gamle lydpult, der bl.a. blev brugt på David Bowies legendariske Scary Monsters. Måske det er med påvirkning fra 80’ernes art-rock, at kvartetten har fundet inspirationen til den eksperimentelle stilart, der med nye fuglestemmer, sfæriske synthwave-stemninger og fusionsjazzede udskejelser løfter ambitionsniveauet til helt nye højder.\nTidligere på måneden løftede Dans & Lær vingen for det ambitiøse album med førstesinglen Munk. Se den her og læs mere om kvartettens baggrund i tidligere indlæg.\nFra Fugl til Fugl er firkløverens fjerde studiealbum, og som på de tidligere udgivelser får vor bevingede venner en anerkende hyldest med oplæsninger af Ole Geertz-Hansen fra Dansk Ornitologisk Forening. Med samples fra det gamle kassettebånd Havens Fugle fra 1968 bliver læren om fuglenes naturunivers og komplekse stemmer akkompagneret af Dans og Lærs finurlige fuglefunk.\nPå det nye album står ornitologstemmen dog ikke alene, da kvartetten har udvidet tekstuniverset og stemmearsenalerne med selvstændige vokaler og gæsteoptrædener fra bl.a. Annika Aakjær, der med sin lyse og smukke stemme agerer sangfugl til Jernspurvens sfæriske melankoli, der minder mig om College & Electric Youths’ A Real Hero. Hvis Ryan Gosling byttede Chevroleten ud med vinger, ville det være dette nummer, der fik ham til at svæve langt over Los Angeles’ veje i Drive. Udover at drage associationer til Nicolas Winding Refns formidable soundtrack trækker Løvsanger mine tanker hen på fugletræk og varme himmelstrøg med en tryllebindende synth og let fuglekvidren.\nMit favoritnummer blandt pladens store fuglediversitet er Mursejler, som har fået et renæssancepust under vingerne; den er fløjet fra EP’en i 2016 over til fugleflokken på det nye album. Mursejleren løfter stemningen højt op over byens tage og fænger med en svævende og insisterende melodi og fuglens kraftige skrig.\nPå det tredje nummer, Grænsanger, optræder både fuglesang, ornitologrøst, varme popbeats og elektro-eksotiske rytmer, der med en dobbelthed bevarer det gamle udtryk af finurlig fuglefunk, men også bliver lidt fjollet og flertydig. Kompositionen fremstår en anelse rodet, og rytmikken er tilbøjelig til at blive lidt for repetitiv. Det er som om, at pladen vil liiidt for mange ting på én gang, og at overgangene mellem numrene bliver for mærkbare. Til gengæld er jeg fan af albummets omfavnelse af gæstekunstnere, og at udgivelsen er holdt på dansk modsat det engelsksprogede New Zealand-album fra 2014, hvor jeg manglede den rigsdanske ornitologrøst.\nMed det sagt kan jeg meget varmt anbefale at få kløerne i dobbeltvinylen. De to sidste numre har fået sin egen side og reder kompositionens knuder ud med en løssluppen synth-stemning og fusionsjazzede udskejelser, der bl.a. drager mine associationer til Daft Punk og Kavinsky. På Tyrkerdue er bassen dyb og vuggenede, og med en mørk og mystisk lyd minder den om Natugle på første skive, der, i en hyldest til Dansk Ornitologisk Forening, går under samme titel som kassettebåndet fra ’68: Havens Fugle. Det 11-minutter lange outro-nummer, Tornirisk, starter i dagslyset med en french-house-stemning, der med en dyb bass og en legende saxofon sammenflettes med space-synth og robotstemmer, der her ikke virker spor malplaceret. Undervejs bliver Tornirisken mørklagt af en tordnende hvirvelvind, der rusker arrangementerne rundt, tiltager i styrke og løfter ambitionsniveauet op til imponerende højder.\nKvartetten har lavet en julekalender med 24. håndlavede ugler, der hver dag giver et lille indblik i uglernes mystiske verden med musik fra Dans og Lær. Hvis bjælder og kitschy julehits hænger dig langt ud af halsen, er her en enestående mulighed for at høre verdens – måske – første julemusik akkompagneret af fuglekvidder og uglefacts.\nDans og LærFra fugl til FuglHotel Cecil\nAf Rasmus Stegmann den 23. maj 2018\nEgentlig havde jeg set Hotel Cecil som et sted, hvor danske musikere der ikke helt er upandcoming, men heller ikke helt har fået deres store gennembrud endnu, var førsteprioriteten. Det er koncerter med GENTS, Lord Siva og den Emil Kruse-koncert jeg selv var til i fredags gode eksempler på. Derfor synes jeg, det var super interessant, at de havde booket britiske The Chameleons, som efter forsanger Mark Burgess udsagn, aldrig havde spillet i Danmark før.\nThe Chameleons er en sjov størrelse. I følge Wikipedia eksisterer de slet ikke. De så ellers meget levende ud til deres danske debutkoncert i går aftes.\nSom du kan læse, startede de tilbage i 1981, og de blev aldrig rigtigt store. Det er også svært, når man står i skyggen af bands som The Smiths og Joy Division. Til gengæld virker det som om, at The Chameleons er den type band, som dit yndlingsband har som yndlingsband. I følge koncertbeskrivelsen er både Interpol og The National stærkt inspirerede af dem. Alene af den grund måtte jeg simpelthen ind og se dem. Faktisk opdagede jeg dem, da Spotifys evigt gode discoverfunktion foreslog nummeret “Swamp Thing”, og det havde den der gode britiske 80’er rock lyd, som jeg er så glad for.\nTilbage til Hotel Cecil. Jeg var inde og besøge stedet for første gang sidste fredag. Det var virkelig en oplevelse. Arven fra hedengangne Jazzhouse skinner igennem, og baren er stilet, lyden er god og loungeområdet helt perfekt til at tage et pust mellem numrene. Baren har det bedste udvalg, jeg tror, jeg har set på et spillested. Du kan få 7-8 craft beers, eller du kan nøjes med Albani. Her fås naturligvis både pilsner, classic og IPA – alle på fad (og flaske, hvis du er til det). Skide godt. Det betyder meget for mig, at man kan få andet end en Tuborg til 60 kroner (jeg kigger på dig, Vega). Hotel Cecil kunne godt gå hen og blive mit nye yndlingsspillested.\nMen nu skulle det jo egentlig handle om igår, hvor jeg gik til koncerten med den største frygt for at blive mødt af afdankede 80’er hasbeens eller neverwas, der kæmpede for at skrabe folk sammen til en tour, så de kunne leve lidt længere på den beskedne berømmelse, de opnåede for 30 år siden.\nDet var heldigvis slet ikke sådan. I forhold til at to af bandmedlemmerne tydeligvis ikke var med, da deres album “Script Of The Bridge“, som koncerten tog udgangspunkt i, blev skrevet, blev jeg positivt overrasket. Albummet er fra 1983, og kun forsanger Mark Burgess og guitarist Dave Fielding lignede mænd, der var unge dengang. Trommeslager John Lever døde dog også beklageligvis sidste år, og erstatningen så ikke meget ældre ud end mig selv.\nSceneshowet var meget spartansk. Og med det mener jeg ikke eksistererende. Der var lidt kulørte lamper i forskellige farver, men det var faktisk det. Og de gamle mænd var lidt for gamle til at bevæge sig. Alarmklokkerne ringede hurtigt, men de blev stille igen, så snart de begyndte at spille. Det lød helt fantastisk. Det var spartansk britisk rock af den definitivt aller bedste skuffe, og skuffe gjorde de ikke! (Ordspil, hurra!) Det var tight, det var højt, det var råt, det var lige i skabet. Efter de havde spillet deres plade færdig, stod min ven og jeg og krydsede fingre i længsel efter, om de ikke nok ville spille “Svamp Thing”, som er fra albummet “Strange Times”. Og som andet ekstranummer kom forløsningen endelig, og det var den perfekte kulmination på en helt gedigen perfekt skåret rockkoncert en tirsdag aften.\nNu kilder det altså i kroppen for at komme på festivaler!\nHotel CecilThe Chameleons


Direkte fra uddannelse til stort ansvar som HR-konsulent | DenOffentlige.dk\nArtikel 07.03.18 af Daniel Brøns 0\nAt arbejdet specifikt handler om at arbejde med mennesker synes i øvrigt at være n naturlig forlængelse af Sabina Nørholms første uddannelsesvalg. Hun er uddannet pædagog, men syntes, at hun savnede udfordringer i arbejdet.\n”Der var var meget praktisk arbejde i at være pædagog, og jeg savnede glæden ved at få ny viden og udvikle mig fagligt, så da jeg hørte om administrationsbacheloruddannelsen, kunne jeg mærke, at det lige var det, som jeg gik og ledte efter”, siger Sabina Nørholm Jacobsen, der fra begyndelsen så frem til en uddannelse med fokus på at kombinere det praktiske med det teoretiske.\n”Man lærer simpelthen meget mere, når man samtidig arbejder med det teoretiske stof i praksis, og det er også en af de forcer, som mine medstuderende fremhæver ved uddannelsen”, siger hun og glæder sig i dag også over, at mange af hendes medstuderende har været lige så heldige som hende.\n”Jeg har hørt om rigtigt mange, der har fået arbejde nu, så uddannelsen bliver taget godt imod rundt omkring, selv om den er relativt ny. Men successen skyldes måske også, at vi har været meget ude og vise os frem i forbindelse med vores projekter. Derved har vi fået åbnet nogle døre og vist arbejdsgiverne, at vi har nogle rigtigt gode teoretiske og praktiske kompetencer, som sætter os i stand til at udføre en lang række af de opgaver, der findes i den offentlige sektor”.\nEmneord: HR, Sabina Nørholm Jacobsen, University College Sjælland, Administration


Sådan får du den billige nytårsfest - Magstraede.dk\nDu er her: Home > Sådan får du den billige nytårsfest\nSådan får du den billige nytårsfest\nNytårsaften står for mange danskere i festens tegn. Mens julen ofte tilbringes med ens nærmeste familie, bruger mange ofte nytårsaften som en anledning til at holde den helt store fest og sparke det nye år ind med manér. Det gøres ofte med gallatøj, fin middag, en masse alkohol og raketter til at fyre det nye år ind. Dette er dog ofte ikke helt billigt, og dankortet kan ofte blive lidt for rødglødende. Især taget i betragtning af at nytårsaften falder knap en uge efter en anden traditionsrig, om end dyr, højtid. Nemlig julen, hvor der også bruges rigtig mange penge på julemad, julepynt og julegaver. Det kræver derfor sin mand at holde tungen lige i munden, så man kan få råd til det hele.\nDer kan spares mange penge på nytårsforberedelserne. Undgå så vidt muligt at handle ind til middag og fest kort tid før selve dagen. Butikkerne skal nok få solgt ud af bl.a. drikkevarer, og der er derfor typisk ikke nævneværdigt gode tilbud mellem jul og nytår. Planlæg derfor dine indkøb og tag evt. en tur til grænsen, hvor du handler ind til både jul og nytår på samme tid. Du kan med fordel handle drikkevarer, både læskedrikke og alkohol, på den anden side af grænsen. Derudover er der også penge at spare på kød og andet, der hører til en god fest.\nLån penge til nytårsfesten\nHvis budgettet er stramt, og du måske har brugt for mange penge op til jul, så kan du overveje at låne penge til nytårsfesten. Du kan f.eks. låne 1.000 kr. på fleksible vilkår, som du efterfølgende kan afdrage med f.eks. 200 kr. om måneden. Du strukturerer selv de månedlige afdrag, og kan derfor nøje tilpasse dem til dit månedlige rådighedsbeløb. Du kan låne penge via låneudbydernes hjemmesider, hvor du kan ansøge på 5 minutter. Behandlingstiden er kort, og du har pengene hverdagen efter, at du har ansøgt. Ansøg derfor om et minilån i dag, så har du penge igen i morgen.\nPrevious Post: Skiferie for hele familien\nNext Post: Julen er hyggelig men dyr


European Commission - PRESS RELEASES - Press release - Sikkerhedsunionen: Kommissionens henstilling: forhandlinger om internationale regler vedrørende fremskaffelse af elektronisk bevismateriale\nSikkerhedsunionen: Kommissionens henstilling: forhandlinger om internationale regler vedrørende fremskaffelse af elektronisk bevismateriale\nBruxelles, den 5. februar 2019\nEuropa-Kommissionen har i dag henstillet, at der indledes forhandlinger om to internationale aftaler om grænseoverskridende regler vedrørende fremskaffelse af elektronisk bevismateriale.\nDa størstedelen af de strafferetlige undersøgelser kræver adgang til bevismateriale online og ofte uden for EU, er der et presserende behov for at udstyre politi og retslige myndigheder med hurtige og effektive værktøjer, der svarer til virkelighedens verden.\nSom opfølgning på Det Europæiske Råds konklusioner af oktober 2018 fremlægger Kommissionen to forhandlingsmandater, et til forhandlinger med USA og et vedrørende den anden tillægsprotokol til Europarådets Budapestkonvention om IT-kriminalitet. Begge mandater, der nu skal godkendes af Rådet, indeholder specifikke beskyttelsesforanstaltninger vedrørende databeskyttelse, privatlivets fred og enkeltpersoners proceduremæssige rettigheder.\nKommissær med ansvar for migration, indre anliggender og medborgerskab, Dimitris Avramopoulos, udtaler: "Kriminalitet og terrorisme stopper ikke ved Europas grænser. Det er endnu sværere at fremskaffe det nødvendige bevismateriale til at undersøge forbrydelser inden for egne grænser og jurisdiktioner. Af denne grund foreslår vi i dag at intensivere vores sikkerhedssamarbejde med USA og Europarådet med henblik på at sikre adgang til kritisk elektronisk bevismateriale, som de europæiske myndigheder har brug for til deres strafferetlige undersøgelser.\nEU's kommissær for retlige anliggender, forbrugere og ligestilling mellem mænd og kvinder, Věra Jourová, udtaler: "De kriminelle anvender hurtig og moderne teknologi til at planlægge deres kriminalitet og skjule beviserne. Mange af de oplysninger, vi har brug for med henblik på at opspore kriminelle, befinder sig i USA eller hos amerikanske virksomheder. Det er på tide, at vi på EU-plan arbejder hen imod en samlet aftale med USA for at fremme de retshåndhævende myndigheders adgang til dette bevismateriale. Sådan en aftale vil styrke vores sikkerhed, samtidig med at vores borgeres data og retssikkerhedsgarantier beskyttes."\nKommissær med ansvar for sikkerhedsunionen, Julian King, udtaler: "Vi kan ikke tillade terrorister eller kriminelle at søge tilflugt online og misbruge moderne teknologi. Vi er nødt til at lukke de juridiske smuthuller og sammen på internationalt plan fortsætte med at indskrænke deres råderum."\nDa det stigende antal undersøgelser kræver adgang til elektronisk bevismateriale, såsom e-mail eller dokumenter i skyen, foreslog Kommissionen i april 2018 nye regler, som skulle gøre det lettere for politi og retslige myndigheder at følge spor online og over grænserne. Eftersom en række tjenesteudbydere er etableret uden for EU, færdiggør de forhandlingsmandater, der er fremlagt i dag, de nye regler med henblik på at sikre større samarbejde på internationalt plan.\nHenstilling om at indlede forhandlinger med USA\nI øjeblikket samarbejder tjenesteudbydere, der er etableret i USA, med europæiske retshåndhævende myndigheder på frivillig basis og har ikke altid lov til i henhold til amerikansk ret direkte at besvare europæiske anmodninger om adgang til elektronisk bevismateriale. Det forhandlingsmandat, som foreslås af Kommissionen, tager sigte på at:\nsikre rettidig adgang til elektronisk bevismateriale for de retshåndhævende myndigheder i EU og USA ved at forkorte fristen for udlevering af de ønskede oplysninger til 10 dage (i øjeblikket tager det gennemsnitligt 10 måneder)\nhåndtere retstvister ved at fastsætte de definitioner og typer af oplysninger, der er omfattet, klarlægge de retlige forpligtelser og sikre gensidige rettigheder for alle parter\ngarantere stærke beskyttelsesforanstaltninger vedrørende databeskyttelse, privatlivets fred og proceduremæssige rettigheder, som fuldt ud overholder de grundlæggende rettigheder og principperne om nødvendighed og proportionalitet.\nDeltagelse i forhandlinger i henhold til Budapestkonventionen\nBudapestkonventionen er hjørnestenen i det internationale samarbejde om bekæmpelse af IT-kriminalitet og indeholder en omfattende ramme for samarbejdet mellem mere end 60 lande. Den anden tillægsprotokol vil, når den er trådt i kraft, yderligere styrke dette internationale samarbejde, bl.a. vedrørende adgang til elektronisk bevismateriale, fremme af gensidig retshjælp og iværksættelse af fælles undersøgelser. Kommissionen stiller i dag forslag om et mandat til at deltage i disse forhandlinger på vegne af Den Europæiske Union og dens medlemmer for at sikre:\nprotokollens overensstemmelse med gældende og fremtidig EU-ret, herunder på området for grænseoverskridende adgang til elektronisk bevismateriale\nøget internationalt samarbejde gennem mere effektiv gensidig retshjælp, herunder forenklede anmodninger og oprettelse af fælles efterforskningshold\ndirekte samarbejde mellem de retshåndhævende myndigheder og tjenesteudbydere i andre jurisdiktioner\nstærkere foranstaltninger, der beskytter personoplysninger og national praksis for grænseoverskridende adgang til data.\nKommissionen fremlægger de to henstillinger om forhandlingsmandater for Rådet. Rådet skal tage stilling til disse henstillinger og formelt vedtage en afgørelse om at bemyndige Kommissionen til at indlede forhandlinger i overensstemmelse med de forhandlingsdirektiver, der er fastsat i mandaterne.\nDer er brug for elektronisk bevismateriale i ca. 85 % af de strafferetlige undersøgelser, og der er brug for at opnå bevismateriale fra onlinetjenesteudbydere, som er etableret i en anden jurisdiktion, i to tredjedele af disse undersøgelser. I øjeblikket har de største tjenesteudbydere hovedkvarter i USA. Antallet af anmodninger til de største onlinetjenesteudbydere er fortsat stigende og steg i perioden 2013-2018 med 84 %.\nI den europæiske dagsorden om sikkerhed fra april 2015 påtog Kommissionen sig at granske hindringer for strafferetlig efterforskning. Efter de tragiske begivenheder den 22. marts 2016 i Bruxelles tillagde EU's justits- og indenrigsministre det stor betydning at vedtage foranstaltninger med henblik på at sikre og opnå digitalt bevismateriale mere effektivt og virkningsfuldt. Emnet er sidenhen blevet drøftet adskillige gange af EU-ministrene, og i april 2018 foreslog Kommissionen nye bestemmelser for grænseoverskridende adgang til elektronisk bevismateriale. I oktober 2018 opfordrede europæiske ledere Kommissionen til omgående at fremlægge mandater til at forhandle om de internationale aftaler om elektronisk bevismateriale. Det er også blevet drøftet på et nyligt møde på ministerplan mellem EU og USA om retlige og indre anliggender.\nSpørgsmål og svar: Mandat til forhandlingerne om samarbejdet mellem EU og USA om elektronisk bevismateriale\nSpørgsmål og svar: Mandat til forhandlingerne vedrørende den anden tillægsprotokol til Budapestkonventionen\nHenstilling om bemyndigelse til at indlede forhandlinger mellem EU og USA om grænseoverskridende adgang til elektronisk bevismateriale\nHenstilling om bemyndigelse til at deltage i forhandlinger om den anden tillægsprotokol til Europarådets konvention om IT-kriminalitet (CETS nr. 185)\nLinks til alle dokumenter findes her.


Ja, du kan bære din læbestift som rødme - sådan gør du det - Skønhed\nJa, du kan bære din læbestift som rødme - sådan gør du det\nFå det matchende læber og kinder til at se på en knivspids\nFoto: Im Se-mi\nNår det bruges sammen, lyser rødme og læbestift dit udseende og skaber et blødt, sundt skønhed, der lige er kommet ud af gymnastiksalen. Når det er sagt, kan det være en udfordring at prøve at matche og koordinere farven på din rødme med din læbestift. Men her er et sjovt tip: Din nye go-to-rødme gemmer sig måske bare i din yndlingslæbestift. Når du bruger din læbestift som en rødme, skaber du ikke kun et monokromatisk makeup-look, der er super flatterende, du sparer og maksimerer også plads i din makeup-pose.\nDen første ting at huske på, når du bruger din læbestift som en rødme, er at vælge en konsistens, der fortsætter med glat og cremet, så du kan blande den ud med fingrene. Alt for blankt kan se fedtet og unaturligt ud på huden, og alt for matt kan se ujævnt og kridtet ud. Som en tommelfingerregel skal du også undgå super mørke eller lyse læbestifter, der kan se for hårde ud på dine kinder.\ngul lighedstegn blå baggrund\nHvad angår hvor rødmen skal gå? Du kan anvende farven lavt på kinden, næsten som hvor et lille barn rødmer, ellers kan du også pope den farve på dine kinders æbler og smøre farven ud med fingerspidserne.\nNu hvor du har 411 om, hvordan du bærer din læbestift som rødme, er her vores yndlingslippier, der fordobles til så dejlige rødme.\nJa, du kan bære din læbestift som rødme - her er hvordan (galleri) Clinique Chubby Stick Moisturizing Lip Color Balm ($ 28) billede\nDenne mango- og sheasmør-infunderede læbetone har den perfekte blanke og ikke for matte konsistens, der tilføjer en dejlig subtil farvevask til kinderne. Stryg et par linjer over dine kinder og bland farven med fingerspidserne.\nMac Cosmetics Amplified Creme Lipstick ($ 33) billede\nLidt går langt med denne ultra-cremede læbestiftformel. Perfekt til dem med fedtet hud, denne læbestift har en halvmatt finish, der ikke glider og glider af dit ansigt. Hvis farven er for pigmenteret til din smag, skal du blande den med noget fugtighedscreme eller foundation for at blødgøre farven.\nKat Von D Everlasting Liquid Lipstick ($ 31) billede\nFlydende læbestifter, især matte som denne fra Kat Von D, er slidstærke formler, der holder godt på kinderne. For at din kindfarve skal vare hele dagen, skal du blande din lippy med en primer og blande farven med en svamp eller en skønhedsblender, inden du indstiller udseendet med et gennemskinneligt pulver.\ngoogle maps morgan freeman stemme\nMaybelline Color Jolt Intense Lip Paint ($ 9,90) billede\nSlå ikke til for prisen - denne apotekshelt udfører arbejdet med en langvarig læbestift og en blandbar kindplet, der ikke tørrer for hurtigt eller efterlader huden kagerig.\nYSL Beauty Rouge Pur Couture Vernis A Levres ($ 52) billede\nFormlen for denne Saint Laurent læbestift er en hybrid af en glans og plet, men den fortsætter som en cremet læbestift. Dens langvarige slid gør den ideel til de dage på skrivebordet, hvor du vil se ekstra sammenfoldet ud uden de regelmæssige touch-ups.\nhvordan man opvarmer mandelmælk\n1,5 quarts bageform dimensioner\nhaier mini køleskab temperaturkontrol\nillustrator deaktiver konturtilstand\nhvordan man finder en persons pinger nummer\nhvor kan man købe hawaiian baby woodrose frø walmart


LEAN tavler → Køb LEAN whiteboards til væg og på stativ med hjul\nLEAN whiteboards (21 varer)\nLæs om: LEAN whiteboards\nWhiteboard LEAN tavler i høj kvalitet\nHos JustMore finder du et bredt udvalg af LEAN tavler - også kaldet Kaizen tavle eller forbedringstavle - både til at hænge på væggen, eller på mobilt stativ, som giver mulighed for at flytte rundt på tavlen. Send det ønskede design som skal sætte på tavlen til info@justmore.dk, og vi leverer din LEAN tavle eller tavler inden for blot 3 uger.\nLæs mere om: LEAN whiteboards\nTil gulv13 stk\nTil væg8 stk\nTil gulv 13 stk\nTil væg 8 stk\n60x90cm 1 stk\n150x120cm 8 stk\n200x120cm 8 stk\nLEAN whiteboardtavle magnetisk til væg med alu ramme 200x120cm\nKaizen forbedringtavle med eget design\n1 stk á 8.966,00 (ex. moms)1 stk á 8.966,00\nKøb mere til kun: 7.766,00 / stk\nLEAN ONE mobil whiteboard 200x120cm sort stativ\nKaizen forbedringtavle på mobilt stativ - med eget design\n1 stk á 18.852,00 (ex. moms)1 stk á 18.852,00\nKøb mere til kun: 15.852,00 / stk\nLEAN whiteboardtavle magnetisk til væg med alu ramme 150x120cm\n1 stk á 7.953,00 (ex. moms)1 stk á 7.953,00\nKøb mere til kun: 6.953,00 / stk\nLEAN whiteboardtavle magnetisk mobil 200x120cm\n1 stk á 9.755,00 (ex. moms)1 stk á 9.755,00\nKøb mere til kun: 8.255,00 / stk\nLEAN whiteboardtavle ONE mobil enkeltsidet 200x120cm hvid\n1 stk á 16.897,00 (ex. moms)1 stk á 16.897,00\nKøb mere til kun: 14.897,00 / stk\nLEAN whiteboardtavle magnetisk til væg med alu ramme 300x120cm\n1 stk á 12.879,00 (ex. moms)1 stk á 12.879,00\nKøb mere til kun: 11.479,00 / stk\nLEAN mobil whiteboard dobbeltsidet med tryk på 2 sider 200x120cm sort\n1 stk á 23.195,00 (ex. moms)1 stk á 23.195,00\nKøb mere til kun: 19.195,00 / stk\nLEAN whiteboardtavle magnetisk mobil 150x120cm\n1 stk á 7.400,00 (ex. moms)1 stk á 7.400,00\nKøb mere til kun: 6.200,00 / stk\nLEAN whiteboardtavle magnetisk til væg med alu ramme 250x120cm\n1 stk á 11.033,00 (ex. moms)1 stk á 11.033,00\nKøb mere til kun: 9.633,00 / stk\nLEAN whiteboardtavle magnetisk til væg med alu ramme 60x90cm\n1 stk á 6.105,00 (ex. moms)1 stk á 6.105,00\nKøb mere til kun: 5.105,00 / stk\nLEAN mobil whiteboard dobbeltsidet med tryk på 2 sider 150x120cm hvid\n1 stk á 22.785,00 (ex. moms)1 stk á 22.785,00\nKøb mere til kun: 18.785,00 / stk\nLEAN mobil whiteboard dobbeltsidet med tryk på 2 sider 150x120cm sort\nLEAN mobil whiteboard dobbeltsidet med tryk på 2 sider 200x120cm hvid\nLEAN mobil whiteboardtavle dobbeltsidet med tryk på 1 side 150x120cm hvid\n1 stk á 16.603,00 (ex. moms)1 stk á 16.603,00\nKøb mere til kun: 14.603,00 / stk\nLEAN mobil whiteboardtavle dobbeltsidet med tryk på 1 side 150x120cm sort\nLEAN ONE mobil whiteboard 200x120cm hvid stativ\nLEAN whiteboardtavle magnetisk mobil 100x120cm\n1 stk á 7.430,00 (ex. moms)1 stk á 7.430,00\nKøb mere til kun: 6.230,00 / stk\nLEAN whiteboardtavle magnetisk til væg med alu ramme 100x120cm\n1 stk á 6.819,00 (ex. moms)1 stk á 6.819,00\nKøb mere til kun: 5.819,00 / stk\nSe også alle vores whiteboard tavler, glastavler og kridttavler\nSkab værdi og overblik med en Lintex LEAN whiteboardtavle fra JustMore\nMed en LEAN tavle skaber virksomheden overblik over ønskede forbedringer, eller får styr og overblik over arbejdsgange, arbejdsbelastninger, målsætninger m.m. LEAN tavlen kan inddeles i et utal af felter, som kan benyttes til at hænge forslag, planlægninger, prioriteringer, målsætninger eller andet på, som derefter kan inddeles i de forskellige kategorier.\nSkab ændringer til det bedre med LEAN whiteboards\nKaizen betyder "ændring til det bedre" på japansk, et af principperne bag hele LEAN teorien der stammer fra Toyota går ud løbende forbedringer. Det kan være indput fra medarbejderne i form af forbedringsidéer. Virksomheden skal hele tiden flytte sig, udfordre processer m.m.\nDesign din LEAN tavle efter eget ønske\nAlle virksomheder er forskellige og derfor bliver din LEAN tavle lavet præcis efter virksomhedens behov, så I får lige præcis det LEAN whiteboard I har brug for. Det er let, I sender tegningen i PDF fil eller andet lignede format. Vælg hvilken whiteboardtavle der passer til det behov virksomheden har og så sørger vi for at designet bliver påtrykt den valgte tavle. Det sikrer, at designet ikke bliver fjernet, når man visker tavlen ren med en svamp.\nMagnetiske LEAN tavler\nAlle vores LEAN whiteboardtavler er magnetiske og har en stålkeramisk overflade der er e3 certificeret og tavlen er 99% genanvendlig. Tavlerne har hele 30 års garanti på skriveoverfladen. Dette sikrer dig, at når du køber en LEAN skrivetavle hos JustMore, modtager du et kvalitetsprodukt, som du har glæde af i mange mange år.\nLEAN til væg og på hjul\nHos JustMore har vi to modeller tavler, en til væg og en på hjul. LEAN whiteboardet til væg er med en elegant aluminiumsramme. Whiteboardet på hjul du kan tage med rundt i virksomheden, når der eksempelvis er møde. Disse tavler på hjul fås som enkeltsidet og dobbeltsidet, I kan derfor have to forskellige tavler på hver side af whiteboardet. De mobile whiteboards fås i sort, hvid og aluminiumsramme.\nStort udvalg af tilbehør til LEAN tavler\nHos JustMore har vi også samlet et bredt udvalg af tilbehør til LEAN tavler. Her finder du alt fra magneter, ringbindsholder, magnetlommer, magnetbånd, whiteboardpenne, inddelingstape, og mange andre produkter. Tilbehøret giver dig en masse muligheder, når du skal benytte tavlen til dine LEAN opgaver og optimere virksomheden.\nHar du spørgsmål til vores udvalg af LEAN tavler\nKan du ikke finde den tavle du ønsker - har du ønske om et specielt mål på tavlen - har du brug for hjælp til at designe din tavle? Uanset hvilket spørgsmål eller ønske du har, er du altid velkommen til at kontakte vores kundeservice på telefon 7020 5537, eller ved at sende en mail til info@justmore.dk.\nHos JustMore har vi alt det du bruger på kontoret i hverdagen, fra kaffe/the til at holde dig kørende, til den mus du sikkert har i hånden nu. Du finder alt fra rengøringshandsker når der skal pudses vinduer af rengøringspersonalet til de ergonomiske måtte der er rare at stå på ved dit hæve-sænke skrivebord, som du også kan finde her i shoppen. Gå på opdagelse.\nHvilke LEAN whiteboards kan jeg vælge imellem?\nDu designer whiteboardtavlen, så den passer til din virksomhed. JustMore sørger for at få den produceret i højeste kvalitet.\nEr alle LEAN whiteboards magnetiske?\nJa, alle vores whiteboards er magnetiske. Du kan hænge målsætninger, papirer med ønskede forbedringer etc. op.\nEr JustMore en dansk webshop


Hvem kommer i en blonde kjole? - Dating-råd fra Lau\n10. november 2016 Lau Uncategorized\nHej igen derude på bloggen, og velkommen tilbage igen, det er ikke så ofte som jeg gerne vil have det at der kommer noget op herinde, men jeg gør det så godt som jeg kan. Jeg har bare så travlt med skolen for tiden, og selvfølgelig alle de mange dates jeg er på, og det er jo faktisk også det det hele skal handle om i dag. Jeg har jo mødt en ny tøs på tinder, som jeg virkelig syntes så sød ud, så jeg inviterede hende på en date, men det gik ikke helt som forventet. Hun mødte bland andet op i en blondekjole, i november??\nEn ellers meget sød tøs\nJeg matchede med den her ret søde tøs på tinder som sædvanligt, og jeg skrev med hende i et par dage, hvor hun virkede ret sød, og hun var ret cute på billederne som jeg så af hende, og de snapchats jeg fik af hende 😉 Så da jeg havde inviteret hende på date, der var jeg faktisk ret spændt. Jeg havde spurgt om hun ikke ville med på café, og det var hun super klar på. Så vi mødtes på en lille café nede i midtbyen, hvor vi hver fik os en kop kaffe. Jeg var meget forundret over den mundering som hun mødte op i, vi er i starten af november og pigebarnet valgte at tage en blonde kjole på, der ligger jo sne udenfor om morgenen når man står op? Hun må jo have været skør, men det var nu ellers en meget god date.\nTusinde tak fordi at i ville læse med her på bloggen igen i dag. Det var super rart at vende tilbage igen i dag med et indlæg. Det var også en super sjov date at være på, men det var sku lidt mærkeligt at hun mødte op i en blonde kjole, men det må hun jo selv om.


Mere fleksibel folkeskole ønskes – Ballerup Bladet\n21. sep 2021, 14:39\nDebat Folkeskolen er noget af det vigtigste vi har, og vi er heldige i Ballerup at vi har mange dygtige og engagerede lærere og pædagoger i vores skoler.\nAf Simon Knudstrup (F), Spidskandidat til KV21, SF\nI SF mener vi dog, at vi skal give vores lærere og pædagoger rammerne til at gøre vores skoler endnu bedre for eleverne, og ikke mindst at vi skal gøre skolen mere fleksibel og at der skal være ret til mere forskellighed.\nBørnene i Ballerups folkeskoler er vidt forskellige, heldigvis, og en af vores vigtigste opgaver er at skabe en skole, hvor der er plads til lige præcis at være det – og ikke skulle passe ind i en snæver og traditionel kasse.\nFormålet skal ikke være at opnå alt det som politikerne kræver, ej heller at præstere godt i nationale test, men at skabe en skole med trivsel og læring for alle. En skole, hvor også det praktiske, det kreative, legen og det frie rum skal fylde, så vi undgår børn der kun med nød og næppe kan hænge i den traditionelle undervisning og derfor kan blive umotiverede og skoletrætte.\nI Ballerup vil SF arbejde for at sikre kortere skoledage til eleverne. Det vil betyde flere timer med to voksne i klasserne. Det vil give lærerne og pædagogerne mulighed for at være mere fleksible i undervisningen, samt eksempelvis også at tage på flere udflugter med eleverne.\nDet er ikke alle ,der lærer bedst ved at bruge hele tiden i folkeskolen, og derfor mener vi også, at vi skal se om det er muligt at indføre spændende praktikperioder for de elever, som vil profitere af at komme ud og bruge sig selv aktivt.\nDet kunne eksempelvis være ved et samarbejde med lokale virksomheder i Ballerup Kommune.\nSF Ballerup ønsker flere løsninger der gør skellet mellem normalområdet og specialområdet mindre. Mange elever er jo ikke enten ”normalbørn” eller ”specialbørn”, men har netop brug for tilbud, der ligger et sted imellem. Tilbuddene til eleverne skal være lige så forskellige som eleverne er.\n1 kommentar om “Mere fleksibel folkeskole ønskes”\n22. september 2021 kl. 08:35\nSuper indspark til debatten om en alternativ skoledag.\nJeg vil meget gerne understøtte Jer, da jeg er så enig.\nVi har i Kultur & Fritidsudvalget lagt et kæmpe arbejde ind i at få et stærkere samarbejde mellem klub og udskolingen, så vi får støttet endnu flere elever med trivslen.\nJeg tror forudsætningerne for god læring er at man trives og har lyst til at komme i skole. Derfor ser jeg meget gerne, at man ikke alene kikker på at alle elever skal bestå med karakteren 2, men hellere være parate til at favne livet med alle de udfordringer, man møder undervejs. Vi skal favne livet, også når det gør ondt.


BadevandVed stort set alle danske strande er badevandet af høj kvalitet. Men forurening af badevandet f.eks. alger og spildevand kan ødelægge fornøjelsen enten permanent eller akut.\nBadevandskvaliteten ved de danske strande i 2016\nBadevandets kvalitet i Danmark 2016\nBadevandets kvalitet i alle EU-lande 2016\nKort over badevandskvalitet i EU (Klik her for at zoome ind på kortet)\nKommunerne fører tilsyn med badevandet i Danmark. Du kan se den aktuelle badevandskvalitet på kommunens hjemmeside. Sådan bliver badevandsrapporten til\nTidligere års badevandskvalitet2015Badevandets kvalitet i Danmark 2015\nBadevandets kvalitet i alle EU-lande 20152014Badevandets kvalitet i Danmark 2014\nKort over badevandskvalitet i EU2013Badevandets kvalitet i Danmark 2013\nBadevandets kvalitet i alle EU-lande 20132012Badevandets kvalitet i Danmark 2012\nBadevandets kvalitet i alle EU-lande 20122011Badevandets kvalitet i Danmark 2011\nBadevandskort for Danmark 20112010Badevandets kvalitet i alle EU-lande 2010\nStyrelsen for Vand- og Naturforvaltning udsender badevandsbekendtgørelsen. Reglerne i bekendtgørelsen gælder for badestrande ved havet og søer.\nBadevandskvaliteten vurderes baseret på data fra fire på hinanden følgende år, dvs. på mindst 16 prøver. Indholdet af E-colibakterier og Intestinale enterokokker vurderes statistsk og klassificeres inden for fire klassifikationer, ringe kvalitet, tilfredsstilende kvalitet, god kvalitet og udmærket kvalitet. Konstaterer kommunen ved tilsyn, at badevandet er forurenet, skal kommunen afhjælpe forureningen eller straks oplyse om badeforbud eller frarådning af badning.\nBadevandsprofilerne kan findes på kommunernes hjemmesideBadevande kan sammenlægges hvis de:\n1) er sammenhængende2) de fire foregående år har opnået næsten samme vurdering, og3) har badevandsprofiler, der alle viser samme risikofaktorer eller fravær af samme.\nSådan foregår kontrollen med badevandHvor skal prøverne tages?Kommunen skal vælge prøvesteder, hvor der kommer badegæster, og på steder hvor der er en vis risiko for, at badevandet kan blive forurenet, fx ved spildevandsudledninger.\nPrøven tages 30 cm. under havoverfladen og ved en vanddybde på minst 1 meter. Prøven udtages altid på samme sted, så man kan sammenligne resultaterne fra gang til gang og fra år til år.Hvor mange prøver skal der tages?Kommunen udtager mindst fire prøver om året, dog fem ved forlænget badesæson. Den første prøve skal være udtaget, inden badesæsonen begynder.Hvem skal tage prøverne?En medarbejder fra et akkrediteret miljølaboratorium.Hvordan skal prøverne tages?På badestedet måler medarbejderen sigtdybden, altså vandets klarhed. Sigtdybden skal være 1 meter. En for lav sigtdybde kan være tegn på for store mængder alger i vandet. Der observeres også for vandets udseende generelt, fordi misfarvet vand, film eller skum på overfladen kan være tegn på alger.Hvordan skal vandprøverne analyseres?Vandprøverne bliver analyseret på et akkrediteret laboratorium. Vandet undersøges for indhold af bakterier af typen enterokokker (Intestinale enterokokker) og E. coli (Escherichia coli).\nLæs om kvalitetskrav til kemiske og mikrobiologiske miljømålingerHvad er enterokokker og E. coli?Når man måler efter enterokokker og E. coli, skyldes det, at de findes i tarmkanalen hos dyr og mennesker. Derfor er de et godt tegn på, at der er sket fækal forurening af vandet – og dermed er der risiko for, at der er andre skadelige bakterier, såsom musetyfus- og dysenteribakterier. Bakterierne kan også være tegn på virus i vandet.\nBadevandskvalitet god Badevandskvalitet tilfredsstillende Badevandskvalitet ringe\nVærd at vide om algerHvornår er der alger?Alger kræver høje vandtemperaturer, så de i Danmark trives bedst i juli og august. Varmen får dem til at formere sig, og når vejrforholdene er stille, samler de sig i vandoverfladen – ofte ret pludseligt.Hvor er der alger?Algerne er primært et problem i Østersøen og i søer, og de bliver med østenvind drevet ind til danske farvande og op gennem Øresund og Bælterne. De forekommer normalt kun i de sydlige farvande.Hvordan ser det ud?Når algerne optræder i store mængder, vil de som regel ligne en film af maling på vandoverfladen – eller et lagt af meget fint andemad. Det kan også klumpe sig sammen i tykkere lag på overfladen eller danne skum. Alger, der bliver skyllet op på stranden, vil ligne skum.Hvad er alger?Alger er en fælles betegnelse for cyano-bakterier og planktonalger. Deres celler har små hulrum med luft i, der gør dem i stand til at bevæge sig i vandet. Alger findes i mange varianter: Grønne, røde, gule, brune, grålige og blågrønne. Paradoksalt nok er de ikke rigtig til at kende på farven. Blågrønne alger, der skaber mest ravage, kan være grønne, blå-grønne, men også gullige eller røde.Er alger giftige?Langt de fleste alger er ufarlige, men der er giftige arter, f.eks. de blå-grønne (cyano-bakterier). De kan selv i lave koncentrationer forgifte f.eks. muslinger. Men for den almindelige badende er også de giftige alger i reglen harmløse, fordi deres gift bliver fortyndet i vandet. Kun når der opstår meget store opblomstringer af giftige alger, kan de udskille så meget gift, at det bliver et sundhedsproblem for mennesker og dyr. Jo flere blågrønne alger, jo større risiko for forgiftning. Største gift-koncentrationer finder man i det skum, der dannes, når de blågrønne alger skyller ind på kyster og søbredder og begynder at dø.Hvornår er man forgiftet?Man kan få gift fra alger på flere måder. Hyppigst vil de berøre huden og give kløe eller irritation. Men de kan blive optaget ved, at man kommer til at sluge vand – eller man kommer til at indånde forstøvede alger, der ligger på stranden. Symptomerne på algeforgiftning er: hovedpine, hudirritation, feber, kvalme, diarré. Ingen mennesker er døde af algeforgiftning i Danmark, men hvis du oplever symptomer på algeforgiftning, bør du overveje af søge læge.Læs mere om alger\nBlågrønalger i badevand - Et litteraturstudie af allergiske reaktioner ved kontakt med blågrønalger Håndbog om giftige alger i badevand Blågrønalger og badning- se efter om der er mange alger i vandet! Alger i badevand Se også: dce.au.dk\nSøg oplysninger hos kommunen Hvorfor løber kloakkerne over? Selv om kommunerne anlægger overløbsbassiner til at aflaste kloakkerne ved kraftige regnskyl, er regnmængderne blevet så voldsomme, at det ikke altid er nok. Regnvandet fylder kloakledningerne, blandes med spildevandet og ledes til et overløbsbygværk. Når det er fyldt, bliver vandet ført direkte ud i vandmiljøet, f.eks. i en bæk eller en å, hvorefter det ender i havet. Spildevandet bliver altså ikke renset, men det bliver selvfølgelig fortyndet af regnvandet.\nDyr og forurening For at beskytte badevandet kan kommunen forbyde hunde adgang til badestranden.\nEt tømmespa kræver, at man selv sørger for at desinficere vandet. Kom én chlortablet pr. person i vandet, mens du fylder vandet i. Lad derefter pumpen køre i ét minut, før du bruger badet. Efter badet skal du igen komme én chlortablet pr. person i vandet og lade pumpen køre i ét minut. Først derefter tømmer du vandet ud. Skyl til sidst badet godt med rent vand. Læs i øvrigt brugsanvisningen.\nSpørg udlejer, hvad der bliver gjort for badehygiejnen. Standvandsspa og pool skal helst være kontrolleret, umiddelbart før du overtager huset. Vandet i disse bade er tilsat chlor og bliver filtreret og renset løbende. Tømmespa bliver ofte rengjort ved lejerskifte – se ovenfor.\nVil du vide mere om sygdomsfremkaldende bakterier, så læs videre på Statens Serum Instituts hjemmeside.\nSvømmebadsreglerne er senest ændret pr. 1. juli 2012 med bekendtgørelse nr. 623 af 13. juni 2012 om svømmebadsanlæg m.v. Svømmebade godkendes efter de regler, der er gældende på ansøgningstidspunktet. Svømmebade med ældre gældende godkendelser må naturligvis også gerne overholde de nye skærpede regler, hvis anlægget er egnet til det, fx at styringen er præcis nok. Indendørs svømmebade på mindst 25 meter skal – selv om de er godkendt efter ældre regler - senest 1. juli 2017 overholde de nye regler, dvs også kvalitetskravene.\nAfprøvning af forskellige renseteknologier på svømmebade Effekt af pH på dannelse af flygtige klorbiprodukter i svømmebade Kunstige svømmesøer\nKunstige svømmesøer er udendørs svømmebade, hvor vandet recirkuleres, men ikke desinficeres. Hvis den kunstige svømmesø skal benyttes af en bredere kreds (offentlig adgang), skal det være godkendt af af kommunalbestyrelsen ligesom øvrige svømmebadsanlæg. Det vil i den forbindelse være nødvendigt at få dispensation fra nogle af bekendtgørelsens krav for at få godkendt disse typer svømmebadsanlæg, blandt andet fordi det af hensyn til hygiejnen stiller særligt store krav til vandmængde per badende og til kapaciteten af det biologiske renseanlæg. Styrelsen for Vand- og Naturforvaltning og Sundhedsstyrelsen skal inddrages, før kommunen kan dispensere.


ABR - rådgiveraftaler |Danske Arkitektvirksomheder | Brancheorganisation\nABR - rådgiveraftaler\nABR 18 står for ”Almindelige betingelser for teknisk rådgivning og bistand i bygge- og anlægsvirksomhed” og indeholder de vilkår, som bør være gældende for aftalen mellem parterne. ABR 18 er ikke en lov men et aftaledokument, og skal derfor - som udgangspunkt - aftales mellem parterne for at kunne gøres gældende mellem parterne.\nDer er tale om et såkaldt agreed document, som er vedtaget mellem byggeriets parter. ABR 18 søger at afbalancere de interesser, som typisk er involveret, når der indgås aftaler om teknisk rådgivning og bistand.\nAnvendelsesområdet for ABR 18 er rådgivning og bistand inden for bygge- og anlægsarbejder og kan aftales ved delt rådgivning, totalrådgivning og i totalentrepriser mellem totalentreprenøren og rådgiveren m.v.\nABR 18 og ABR Forenkelt (ABRF) er ikke beregnet til at blive anvendt i aftaler med forbrugere. Bemærk at dokumentet også indeholder entrepriseaftaledokumenterne, AB 18, ABT 18 og ABF.\nABR 18 og de øvrige nye aftale dokumenter forventes at blive oversat til engelsk. ABR 89 er fortsat tilgængelig i en dansk, engelsk og tysk version.\nABR18 og ABRF samt appendikser og betænkning\nABR89: Almindelige bestemmelser for teknisk rådgivning og bistand\nABR89-UK: General Conditions for Consulting Services\nABR89-D: Allgemeinen bestimmungen für technische fachberatung und technische leistungen


Lærermateriale til tema om flygtninge og migranter / Folketingets EU-Oplysning\nUndervisningsmaterialet giver forslag til lektionsplaner, der er gradueret efter estimeret tidsforbrug for EU-forløbet.\nDet er også muligt blot at anvende opgaverne som et katalog til inspiration.\nMinimumsversionen (ingen elevforberedelse) - 1 modul a 90 min.\nGiv eleverne tid til at læse teksten ”Flygtningekrisen rammer Europa” og de 4 undertemaer\n- (1) Hvad gør EU\n- (2) Danmarks svar\n- (3) Løsningsforlag\n- (4) Rejseruter\nGruppearbejde omkring de 4 elevspørgsmål til migration\nOpsamlende klassediskussion om spørgsmålene og EU’s udfordringer med flygtningepresset\nGiv eleverne tid til individuelt at tage test om flygtninge- og migrantkrisen\nOpsamling på testen: ”Hvilke af de 7 spørgsmål var svære at svare på?” og ”Har I opklarende spørgsmål efter at have taget testen?”\nAfsluttende diskussion – først 2 & 2 og derefter fælles diskussion for hele holdet ud fra spørgsmålet ”Hvilken indenrigspolitisk rolle spiller flygtningedebatten og EU’s rolle for flygtningeproblematikken i dag?”\nUdvidet version (med elevforberedelse) - 2 moduler a 90 min.\nEleverne har som forberedelse til modulet læst teksten ”Flygtningekrisen rammer Europa” og de 4 undertemaer\nGruppearbejde i nye grupper om de 4 elevspørgsmål til EU’s asylpolitik\nOpsamlende gruppediskussion om spørgsmålene til EU’s asylpolitik i matrixgrupper med 4 elever i hver. Det væsentligste er, at de 4 elever kommer fra hver deres gruppe og derfor ikke allerede har besvaret spørgsmålene om EU’s asylpolitik i forvejen. Eleverne skiftes til i 4-mandsgrupperne at fremlægge de besvarelser, som de fandt frem til i de første asylpolitikgrupper. Lad f.eks. den ældste i gruppen begynde og den yngste slutte.\nBrug de 2 opgaver om udfordringer og løsninger på EU’s flygtningeproblematik\nAfsluttende diskussion – først 2 & 2 og derefter fælles diskussion for hele holdet ud fra spørgsmålet ”Hvilken indenrigspolitisk rolle spiller flygtningedebatten og EU’s rolle for flygtningeproblematikken i dag?”.\nEkspertversionen (med elevforberedelse) - 3-5 moduler a 90 min.\n- + supplerende lektie (se forslag nederst på denne side) fordelt på de enkelte moduler\nOpsamlende gruppediskussion om spørgsmålene til EU’s asylpolitik i matrixgrupper med 4 elever i hver. Det væsentligste er, at de 4 elever kommer fra hver deres gruppe og derfor ikke allerede har besvaret spørgsmålene om EU’s asylpolitik i forvejen. Eleverne skiftes til i 4-mandsgrupperne at fremlægge de besvarelser, som de fandt frem til i de første asylpolitik-grupper. Lad f.eks. den ældste i gruppen begynde og den yngste slutte.\nAfsluttende diskussion – først 2 2 og derefter fælles diskussion for hele holdet ud fra spørgsmålet ”Hvilken indenrigspolitisk rolle spiller flygtningedebatten og EU’s rolle for flygtningeproblematikken i dag?”\nBed eleverne om at skrive en tale for en udlændingepolitisk ordfører for et af partierne i Folketinget (eleverne vælger individuelt, hvilket parti talen skal skrives for). Talen skal tage udgangspunkt i EU’s rolle i håndteringen af flygtningestrømmen. Eleverne laver research på partiets holdninger til EU’s rolle og vinkler selv talen, så den matcher partiets linje. Eleverne får tid til at finde artikler via Infomedia. Der gives evt. elevtid til at skrive talen færdig, og talen afleveres som en skriftlig opgave. Der kan også samles op på de færdige taler ved at inddele klassen i 4-mandsgrupper, der læser talerne op for hinanden. Hver 4-mandsgruppe bliver enig om, hvilken tale der er bedst. Til sidst mødes hele holdet, og den bedste tale fra hver gruppe læses højt for holdet. Læreren hjælper holdet med at stille reflekterende spørgsmål, der får eleverne til at overveje, hvilke elementer der gør de gode taler fagligt gode.\nForslag til lektier i ekspertversionen:\nHans Branner: Det politiske Europa. En grundbog om EU. 3. udgave. Columbus, 2017. Side 106-116 + 139-142.\nDownload elevspørgsmål (PDF)\nDownload lektionsplan (PDF)


Kommunikationsforum | Der er stor forskel på, hvordan Lars von Trier har fremstillet sig selv og sine film gennem karrieren, men provokationen og en nærmest kamikaze-agtig selvinvestering går igen. Endog den selvpålagte tavshed var ledsaget af et spektakulært pressefoto af von Trier med gaffatape for munden. | | Laura Luise Schultz\nLars von Triers kamikaze-kommunikation\nDen udstødte jøde, filminstruktøren og manden, der gav sig selv mundkurv på: Enfant terrible Lars von Trier står bag store filmiske værker som Dogville og Epidemic og er snart klar med The House That Jack Built. Vi ser på hans kommunikation.\nDer er stor forskel på, hvordan Lars von Trier har fremstillet sig selv og sine film gennem karrieren, men provokationen og en nærmest kamikaze-agtig selvinvestering går igen. Endog den selvpålagte tavshed var ledsaget af et spektakulært pressefoto af von Trier med gaffatape for munden.\nLars von Trier har netop lanceret sin næste film med en trailer, hvor han optræder med Bowie-citatet ”This ain’t rock’n roll – this is genocide!” Dermed genoptager han tilsyneladende sine provokerende selviscenesættelser, som ellers har været nedtonet under hans selvpålagte tavshed siden skandalen i Cannes i 2011.\nLars von Triers tavshedsløfte blev serveret PR-venligt.\nNogle af de tilbagevendende motiver i Triers selviscenesættelse har været flirten med nazismen og de stormfulde forhold til hans kvindelige hovedroller, men også en hudløs blottelse af angst, barndomstraumer og blandingsmisbrug, koblet med et ligeså ubestikkeligt som drillesygt politisk engagement.\nIngen andre danske kunstnere har fx så håndfast og eksplicit som Lars von Trier lagt afstand til populismen i dansk politik. Vedholdende har han kritiseret navngivne politikere som Pia Kjærsgaard og Anders Fogh Rasmussen for deres dehumanisering af muslimer og for at sende Danmark i krig.\nMest spektakulært, da han under valgkampen i 2005 optrådte i en avisannonce med rød maling over sig og teksten ”Kære Anders Fogh… …dit parlamentariske grundlag er stadig svinsk. Hilsen Lars von Trier”.\nAlligevel er det lykkedes Lars von Trier at blive fordømt som nazist og bandlyst fra filmfestivalen i Cannes. Som en anden Jesus tager Lars von Trier tilsyneladende menneskenes synder på sig og giver den som sexistisk nazi-provokatør, skønt han i virkeligheden er en sympatisk og demokratisk sindet kulturradikal.\nMed sin dødsforagtende selvinvestering – selvofring – til pressemøder og interviews ligner han sine selvopofrende kvindelige hovedpersoner. Men måske er balancen ved at tippe, ligesom den gjorde for Grace-figuren i Dogville? I hvert fald handler den næste film om en seriemorder – set fra morderens perspektiv.\nNazismens oprørende fascinationskraft\n- Han er jo nazist! udbrød min søster med væmmelse. Året var 1984, og Lars von Trier var netop tonet frem på TV-skærmen fra sin debut i Cannes, kronraget og i punket militærlook med nazistiske undertoner, sådan som det var chikt i punkens kølvand. Denne flirt med nazismens æstetik er også tydelig i alle von Triers tidlige film, ligesom han selv har beskrevet sin æstetiske fascination af nazismen i adskillige interviews.\nEn af von Triers helt store inspirationskilder er Liliana Cavanis Natportieren fra 1974. Filmen beskriver det sadomasochistiske forhold mellem en tidligere SS-officer og hans fange, spillet af hhv. Dirk Bogarde og Charlotte Rampling. Den rummer bl.a. en ikonisk scene, hvor hun danser for ham iført nazi-kasket.\nKlip fra den ikoniske dansescene i Natportieren fra 1974, hvor Charlotte Rampling danser topløs for Dirk Bogarde og med-nazister.\nMen det helt skandaløse ved den film er ikke bare den æstetiske erotisering af nazismen, men nok så meget den tematiske blotlægning af gensidigheden i båndet mellem offer og bøddel og det forhold, at ondskaben lever videre i alle involverede, ofre som bødler, helte som forbrydere, vindere og tabere.\nDette grundlæggende motiv om, at offer og bøddel er i samme båd, deler den samme virkelighed og det samme brutale bånd, går igen i Triers samlede produktion.\nInterviewet, der i 2011 gjorde, at Lars Von Trier globalt blev citeret for at have sagt "I understand Hitler", og som kostede ham adgang til Cannes Film Festival.\nSå når Trier i Cannes i 2011 tog nazismen på sig med sin famøse udtalelse om, at han forstår nazisten og selv er en af slagsen, så udtrykker han simpelthen den grundlæggende etiske indsigt i sine egne film om, at ondskaben ikke bare kan parkeres uden for os selv i en eller anden dæmonisk nazi-figur, men er i os alle og mellem os som noget, vi alle bidrager til. For paradoksalt nok er det, når vi benægter det onde i os selv, at vi giver efter for det. Ondskaben sker altid i godhedens navn.\nDet er sådan set fuldstændig i tråd med Hannah Ahrendts udlægning i Eichmann i Jerusalem, hvor hun af-dæmoniserer nazismen og påviser ondskabens banalitet, dens normalitet: Det er det enkelte menneske, der blot gør sin pligt og udfører systemets logikker, der er ansvarlig for ondskaben. Det vil sige, at ondskaben lurer i enhver af os og ikke bare kan parkeres i en dæmoniseret figur som Hitler eller nazisten.\nTrier trækker ganske vist for fuld skrue på vores fascination af dæmonerne, men det gør han netop for at afdække, hvordan denne fascination fungerer. Og vi ender altid et grumset, lille pinligt sted, som ligger under det store drama og på en gang føder og punkterer det. I Epidemic er det lægen, der vil frelse verden fra sygdom, men har smitten med i sin lægetaske. I Forbrydelsens element er det politimanden, der vil forstå forbryderen, men derved ender med selv at blive morderen. Og i Dogville er det kvinden, der vil ofre sig for andre, men ender med at udrydde hele byen.\nKvinden og dobbeltblikket\nNazismen interesserer altså Trier for en række forskellige aspekter: Æstetikken fascinerer ham, men samtidig leverer hans film også en kritisk analyse af selve denne fascination.\nDet samme dobbeltblik ser vi i forhold til den vold, som gennemtrænger von Triers opofrende kvindefigurer, ikke mindst i den såkaldte Guldhjerte-trilogi (Breaking the Waves, Idioterne, Dancer in the Dark. Red.). Det er ingen hemmelighed, at von Triers opofrende kvindeportrætter provokerer.\nMen hvis man ser nærmere efter, så har Triers kvinder faktisk ret forskellige profiler, og spørgsmålet er, om de egentlig er ofre i konventionel forstand. Dels er de vanvittigt stærke i deres selvopofring, dels er de ganske forskellige. Selv om Joe er forslået i Nymphomaniac, så agerer hun på en ganske anderledes måde end Bess i Breaking the Waves.\nIslandske Björk spillede en af hovedrollerne i von Triers Dancer in the Dark fra 2000.\nLars von Trier har selv givet udtryk for, at han langt hen ad vejen identificerer sig med denne opofrelse – at de kvinder er en form for selvportræt. Set i det lys kan man argumentere for, at de heftige scener med de kvindelige skuespillere, som kulminerede med Björk i Dancer in the Dark, på en måde er en slags autofiktivt modspil til de filmiske kvinder. Mediedramaet mimer, spejler og forskyder relationerne og figurerne fra filmene.\nProfessor MSO Bodil Marie Thomsen, som har skrevet en bog om Triers film, påpeger, hvordan der i Triers film ofte er to modsatrettede, uforenelige, men hver for sig fuldt gyldige fortolkninger på spil, som udtrykker modsatrettede, men lige stærke kræfter.\nDet kan være mandens eller kvindens perspektiv, som fx i Antichrist, men det kan også gå på, hvordan den enkelte persons handlinger udlægges. Det afgørende er, at dobbeltblikket giver en bevidsthed om, at sandheden aldrig er entydig. Lige netop her, i denne bevidsthed om sandhedens flertydighed, ligger paradoksalt nok Triers ubestikkelige konsekvens – i denne mærkeligt hudløse ærlighed, der på én gang er brutal og meget menneskelig og sårbar.\nLængslen efter de udstødtes fællesskab\nPointen er, at der i alle Triers drillerier og provokationer er en konsekvens i forhold til filmene, for så vidt at von Trier paradoksalt nok påtager sig et moralsk ansvar for at undersøge det udstødte og moralsk forkastelige, uden at han af den grund abonnerer på fx nazistiske holdninger.\nI et stort anlagt DR-interview med Martin Krasnik fra december 2014 iscenesætter Trier således sig selv som den mislykkede jøde:\nDet er første gang, han giver et interview siden de famøse nazi-udtalelser i Cannes, så selvfølgelig er der en strategisk pointe i at give dette til en jødisk journalist. Yderligere taler Trier om sin egen længsel efter og sorg over at ryge ud af det jødiske fællesskab, da han finder ud af, at hans far slet ikke er den halvjødiske Ulf Trier, men derimod en mand af (fjern) tysk afstamning.\nIkke engang de udstødtes fællesskab kan han altså rigtig få adgang til, selv om Krasnik ellers er mere end villig til at lukke ham ind og rituelt lader Trier tænde sin medbragte Chanukka-stage.\nDet æstetiske er politisk\nSåledes hænger Lars von Triers politiske provokationer til både højre og venstre altså ganske glimrende sammen med både den kunstneriske drivkraft og de mere kulørte mediestunts. I ovennævnte annoncering af sin kommende seriemorder-film, The House That Jack Built, optræder von Trier med hvidt pandebånd, måske som en slags visuel Bowie-reference til at supplere det verbale ”This ain’t rockn’roll – this is genocide!”\nI den 26 sekunder lange 'teaser' på Facebook fra 2016 optræder Lars von Trier selv med en påmindelse om hans kommende film.\nCitatet stammer i øvrigt fra Diamond Dogs, Bowies album fra 1974, hvor han optrådte som personaen Jack Halloween. Pladens univers og figuren Jack var ydermere baseret på George Orwells roman 1984. Orwells roman, der er fra 1949, beskriver en skrækvision af et totalitært overvågningssamfund. Bogens oplag er pludselig eksploderet her i 2017, efter at Trump er kommet til magten, og Holocaust-forskeren Timothy Snyder anbefalede folk at læse den i sine “20 Lessons from the 20th Century on How to Survive in Trump’s America.”\nSåledes rummer de 26 sekunders promotion-video for Triers nye film en hel række potentielt politiske referencer, der lægger sig som et spind henover filmens politisk ukorrekte massemorder-motiv. Og med referencen til 1984 er vi selvfølgelig også tilbage til Triers debut med Forbrydelsens element, som netop var en undergangsvision skabt i det herrens år 1984. ”Jeg er opdraget med at alle forbrydere skal forstås,” sagde Trier listigt til en DR-journalist efter pressemødet om den kommende film. Således går kunst, politik og branding op i en højere enhed!\nKlaustrofobisk kollektiv filmkunst - Vinterberg skal lave en ny film sammen med Lars von Trier. Lars von Trier laver film sammen med Søren Kragh-Jacobsen og ...\nDansk films bølgebrud - ”Tog bølgen land?” Ja, det gjorde den inden for dansk film fra midten af 1990’erne og frem, og det er interessant at se ...\nEr du medieseksuel? - Glem alt om den gastroseksuelle trend, den har allerede nået sit mæthedspunkt. Nu er det den medieseksuelle m/k, som er ...


Sommerlæsning « Andreas Bach Aaen\nFiled under: småsnak — andreas @ 12:36\nSom jeg mange år senere ville erfare, så blev det en skelsættende sommer i 1992. Jeg havde netop overstået mit første år på universitetet og boede dyrt til leje få hundrede meter fra Statsbiblioteket indtil det senere blev muligt at få plads på Børglumkollegiet, der i høj grad kom til at sætte præg på mit liv. Ikke blot var 1992 året hvor Danmark vandt Europamesterskabet i fodbold – på et afbud, det var også mit første år hjemmefra. TV havde jeg bevidst alt fra, det var fr dyrt på en SU. Begivenheder som fodbold-EM kunne alligevel bedre høres i radioen eller ses på storskærm i midtbyen.\nNærheden af statsbiblioteket samt fortroligheden med deres elektroniske søgesystem blev dog alligevel det mest skelsættende den sommer. Det unikke ved Statsbiblioteket er pligtafleveringen. De har alle bøger, der er udkommet på dansk. I alle udgaver. Netop den sidste detalje, var det der blev afgørende for min sommeraktivitet her 16 år senere. Når man bestilte en bog hjem fra bibioteket, så var det en bestemt udgave man bestilte hjem. Flerbindsværker skulle søges på en anden vis. Så selvom, der var alen lang ventetid på at bestille John Irvings: En bøn for Owen Meany hjem, så kunne jeg låne bogklubudgaven i 2 bind med hjem nogle få timer efter jeg havde bestilt den. Jeg bev grebet af den fantastiske fortællestil og nød afbrækket fra udelukende at læse faglitteratur.\nI de efterfølgende år har jeg fulgt John Irvings forfatterskab. Denne sommer blev det tid til at tage hul på: Indtil jeg finder Dig. De er på ingen måder anderledes end de øvrige murstensromaner af John Irving. En antihelt udsat for barske vilkår i opvæksten, og en fortællestil, der som en alvidende fortæller lige må forklare hvad, der skete på en måde, så man hele tiden ønsker at springe frem i tiden og få afklaret de mange mange hints om, hvad netop denne begivenhed fik af betydning for fremtiden. Først langt senere går det op for en, at det var fortiden det var værd at berette om og ikke fremtiden. Det er ikke spændende hvad man bliver, det er spændende hvordan man blev det.\nDenne sommer har jeg ikke kunnet lade være med at stirre et ekstra øjeblik på folks tatoveringer. Det må i undskylde. Netop tatoveringer har en central rolle i “Indtil jeg finder dig”. I “En bøn for Owen Meany” var det bedemænd og stenhuggere. Dem ser man dog ikke helt så mange af på gaden….


Bestil KnitPro Karbonz Rundpinde Kulfiber 60cm 2,25mm / 23.6in US1 – 100 kr.\nKnitPro Karbonz Rundpinde Kulfiber 60cm 2,25mm / 23.6in US1 (Læs mere)\nNavn: KnitPro Karbonz Rundpinde Kulfiber 60cm 2,25mm / 23.6in US1\nEn del internet varehuse yder til alt held et bredt udvalg af muligheder for levering. Det mest populære er efterhånden at få afleveret pakken hos en pakkeshop, fordi du dermed nemt kan hente de nyindkøbte varer den dag der passer dig. Muligheden er jo ret bekvem, samt oftest tilmed den mest betalelige fragttype ved køb af KnitPro Karbonz Rundpinde Kulfiber 60cm 2,25mm / 23.6in US1.\nDu kunne alternativt tænke over at bestille produkterne til levering til din hjemmeadresse eller ud til din arbejdsplads. Den bliver som oftest en kende mere pebret, men endda temmelig overkommelig. Den prisbilligste leveringsløsning vil dog altid vise sig at være selv at hente pakken, hvilket forudsætter at du lever nær netbutikkens bopæl.\nLeveringstidspunktet på Garn || Tilbehør til Garn || Strikkepinde || Rundpinde || Rundpinde 60 cm kan i nogle tilfælde være ultra udslagsgivende forudsat vi har behov for dine nye produkter med det samme, så herved er det forholdsvis relevant at vi kigger nærmere på det anslåede leveringstidspunkt for det respektive produkt.\nStørstedelen af internet selskaber stiller udsigt til levering på næste hverdag på en masse produkter, eksempelvis KnitPro Karbonz Rundpinde Kulfiber 60cm 2,25mm / 23.6in US1, som imidlertid kræver at orden realiseres forud for et fastsat klokkeslæt, med hensynstagen til at de garanteret kan nå at få ordren klargjort forud for at personalet får fri.\nEnkelte netbutikker byder på levering uden omkostninger, men i reglen stiller det krav om at der shoppes for en bestemt sum. Alternativt bør man beslutte sig for den mest prisbevidste fragtløsning, hvilket oftest – uden hensyn til om man er ved Taastrup, Nakskov eller Faaborg – er at få fragtfirmaet til at køre ordren til et afhentningssted.\nDet er ret så ligetil for alle at vurdere prisniveauet på tværs af e-shops, og med det motiv har mange KnitPro internet butikker ikke kunne lade være med at nedbringe prisniveauet på mange af deres produkter – til babyer og børn, lige så vel som til voksne – kolossalt, og endda nogle gange garantere fragt uden gebyr.\nMen det kan imidlertid vise sig lukrativt at kontrollere enkelte online forhandlere efter rabat på KnitPro Karbonz Rundpinde Kulfiber 60cm 2,25mm / 23.6in US1 før du gennemfører dit køb, således at du er på den sikre side med at indhente den mest attraktive pris.\nMan bør imidlertid være årvågen med, at hvis en netbutik frembyder en vare til salg for en udsalgspris som kan ses som utrolig favorabel, så er det for det meste være et tegn på en uoprigtig e-forretning. Køb med gængse betalingskort er trods alt omfattet af en lovbestemmelse, som støtter køberen imod uærlige online virksomheder.\nGenerelt tilråder vi bestillinger med betalingskort eller mobilbetaling. Alternativt burde du drage fordel af en afbetalingsløsning som f.eks. ViaBill, i tilfælde af at du foretrækker at klare pengene over flere uger.\nForinden folk bestiller hos en KnitPro webbutik behøver man til hver en tid se på butikkens handelsaftale, dog er det ofte ikke særlig spændende.\nEt nemmere alternativ kan derfor være at finde ud af om online forhandleren er verificeret af e-mærket, da det kan være et billede på at online forretningen opretholder de opstillede regler, udover at online shoppen af og til gennemses af eksperter som har meget erfaring med reglerne. Dette er desuden din genvej til bistand, når du skulle få besvær i processen med din ordre.\nTillige er det smart at kunden er klar over de væsentligste reglementer der kan spille ind i forbindelse med ordren, som for eksempel hvilken ombytningsret online firmaet kører med. Derfor er det tilmed essesentielt, at man når som helst bibeholder ens kvitteringsmail, således man senere vil kunne bevise bestillingen af KnitPro Karbonz Rundpinde Kulfiber 60cm 2,25mm / 23.6in US1, om man skal købe til en pige eller dreng.\nTrustpilot forærer dig helt uafhængige muligheder for at gennemgå en stor gruppe øvrige brugeres synspunkter og på grund af dette er det prisværdigt, at du kigger nærmere på e-handlens omtaler af KnitPro Karbonz Rundpinde Kulfiber 60cm 2,25mm / 23.6in US1 forud for at du færdiggør din shopping.\nFacebook tilbyder dig derudover fuldstændig fremragende metoder til at få indtryk af internet firmaets kundefokus. I øvrigt er der endda internet webshops hvor du kan nedfælde en bedømmelse af købsoplevelsen, hvilket ligeledes bør benyttes til at tage stilling til hvor glade kunderne er.\nDenne hjemmeside er finansieret af indtægter fra reklamer. Vi arbejder sammen med en masse e-firmaer i form af at vi markedsfører firmaernes varer, og indhenter godtgørelse under forudsætning af at de besøgende vi sender videre realiserer en handel.\nViden om tilbud og internet varehuse i Danmark opdateres ofte, men vi tager forbehold for justeringer der er blevet lavet efter at vi sidste gang opdaterede de viste informationer.


Af Torsten Hansen, Fredag, 23/10/2020 13:46\n- Vi har opnået et overskud på 97.000 kroner, som vi nu vil dele ud til de syv medvirkende klubber, siger formand for Kimbrerfestkomiteen Martin Dahl til Aars Avis.\nDe mange penge er kommet i kassen, selv om Kimbrerfesten i år blev reduceret til Kimbrer Torvedage på Kimbrertorvet i Aars. Hovedingrediensen over de tre dage var Kimbrerrevyen. Dertil kom servering af gule ærter og lidt salg af drikkevarer.\nNår man har købt Kimbrerfesthæftet, så giver det adgang til Kimbrerrevyen og de gule ærter. Dertil kommer en række andre gode tilbud der kan hentes via hæftet.\nNormalt stiller de syv klubber bag festen med en række frivillige, som lægger en masse timer i at få festen til at fungere. Sådan har det ikke helt været i år. Men der er dog lagt frivillige timer i torvedagene og andre ting.\n- I år har vi i komiteen stået for mange af opgaverne, men der har også været hjælp fra klubberne, og det er dejligt, at folk vil være med, siger Martin Dahl.\nDer var oprindelig lagt op til, at Kimbrerfesten skulle komme tilbage til centrum af Aars, efter flere år bag Messecenter Vesthimmerland.\n- Selv om det kun blev til torvedage, så har vi fået stor ros fra mange sider, over den måde det lykkedes at få det igennem på. Handelsstanden har udtrykt glæde over, at vi kom tilbage til midtbyen. Og vi har hørt fra flere, at alene fordi vi har haft teltet, revyen og de gule ærter, så har vi haft en lille byfest. Den positive holdning har vi hørt hele vejen rundt, og det er vi glade for, fastslår Martin Dahl.\nFremtiden tør han ikke spå om. Men optimismen er intakt.\n- Vi skal have fest igen. Hvis ikke det lykkes i 2021, så skal det være så snart som muligt, lyder det glade budskab fra formanden.